Żdiedu b’7.1 fil-mija t-turisti li żaru Malta f’Jannar li għadda meta mqabbla mal-istess xahar tas-sena l-oħra. B’kollox f’Jannar li għadda żaru Malta 69,525 turist li 55,440 minnhom ġew Malta għal btala. Il-bqija żaru Malta għal raġunijiet ta’ negozju. Il-maġġoranza tat-turisti li żaru Malta ġew minn pajjiżi membri tal-Unjoni Ewropea filwaqt li t-turisti minn barra l-Unjoni ammontaw għal 45 fil-mija. Il-maġġoranza tat-turisti li żaru Malta f’Jannar li għadda għandhom bejn il-45 u l-64 sena. F’Jannar li għadda żdied ukoll b’10.6 fil-mija l-ammont ta’ ljieli li t-turisti qattgħu f’Malta kif ukoll in-nefqa li żdiedet b’9.4 fil-mija.